“หุ้นเอเชีย” เปิดบวก! ขานรับ “อาลีบาบา” โชว์งบ Q4 รายได้โตกว่าคาด
“หุ้นเอเชีย” เปิดบวก! ขานรับ "อาลีบาบา" เปิดงบไตรมาส 4/65 รายได้โตกว่าคาด และกำไรต่อหุ้นสูงกว่านักวิเคราะห์คาดการณ์
“หุ้นเอเชีย” เปิดบวก! ขานรับ "อาลีบาบาบา" เปิดงบไตรมาส 4/65 สูงกว่าที่นักวิเคราะห์คาดการณ์ไว้
27 พ.ค. 2565

ผู้สื่อข่าวรายงานว่า ตลาดหุ้นเอเชียเปิดในแดนบวกเช้านี้ หลังบริษัทอาลีบาบาเผยรายได้ไตรมาส 4 ประจำปีงบการเงิน 2565 สูงกว่าที่นักวิเคราะห์คาดการณ์ไว้
ดัชนี NIKKEI 225 ตลาดหุ้นญี่ปุ่นเปิดวันนี้ที่ 26,947.80 จุด พุ่งขึ้น 342.96 จุด หรือ +1.29%, ดัชนี HSI ตลาดหุ้นฮ่องกงเปิดวันนี้ที่ 20,646.06 จุด พุ่งขึ้น 529.86 จุด หรือ +2.63% และดัชนี SSE Composite ตลาดหุ้นจีนเปิดวันนี้ที่ 3,135.03 จุด เพิ่มขึ้น 11.92 จุด หรือ +0.38%
สำหรับบรรยากาศการซื้อขายในภูมิภาคได้แรงหนุน หลังจากที่บริษัทอาลีบาบาเผยรายได้ไตรมาส 4/2565 เพิ่มขึ้นมาอยู่ที่ 2.0405 แสนล้านหยวน (3.028 หมื่นล้านดอลลาร์) สูงกว่าที่นักวิเคราะห์คาดการณ์ไว้ที่ 1.9925 แสนล้านหยวน ขณะที่กำไรต่อหุ้นอยู่ที่ 7.95 หยวน (1.18 ดอลลาร์) และสูงกว่านักวิเคราะห์คาดไว้ที่ 7.31 หยวนต่อหุ้น แต่ลดลง 23% เมื่อเทียบรายปี
ทั้งนี้นักลงทุนยังจับตารายงานยอดค้าปลีกของออสเตรเลีย และกำไรภาคอุตสาหกรรมของจีนในเดือนเม.ย.